62015TJ0252_INF
Решение на Общия съд (осми състав) от 27 септември 2023 г. —Ferrovial и др./Комисия
(Дела T‑252/15 и T‑257/15) (
1
)
„Държавни помощи — Схема за помощ, приведена в действие от Испания — Данъчни облекчения за корпоративен данък, с които на предприятията, подлежащи на данъчно облагане в Испания, се разрешава да амортизират финансовата репутация, която произтича от непряко придобиване на дялово участие в чуждестранни дружества чрез пряко придобиване на дялово участие в чуждестранни холдинги — Решение, с което схемата за помощ се обявява за неправомерна и несъвместима с вътрешния пазар и се разпорежда възстановяването на изплатените помощи — Решение 2011/5/ЕО — Решение 2011/282/ЕС — Приложно поле — Оттегляне на акт — Правна сигурност — Оправдани правни очаквания“
1.
Помощи, предоставяни от държавите — Решение на Комисията, с което се установява несъвместимостта на помощ с вътрешния пазар и се разпорежда нейното възстановяване — Схема за помощи, състояща се в данъчна амортизация на финансовата репутация при придобиване на дялови участия в чуждестранни предприятия — Приложно поле на решението на Комисията — Национална административна практика, която ограничава схемата за данъчна амортизация, така че да се прилага само при пряко придобиване на дялови участия — Решение на Комисията, което обхваща както прякото, така и непрякото придобиване на дялови участия — Нова административна практика, възприета от националните органи — Ирелевантност
(член 107, параграф 1 ДФЕС)
(вж. т. 47—74)
2.
Помощи, предоставяни от държавите — Решение на Комисията, с което се установява несъвместимостта на помощ с вътрешния пазар и се разпорежда нейното възстановяване — Схема за помощи, състояща се в данъчна амортизация на финансовата репутация при придобиване на дялови участия в чуждестранни предприятия — Решение на Комисията, което обхваща както прякото, така и непрякото придобиване на дялови участия — Решение, с което се констатира наличието на оправдани правни очаквания у получателите по отношение на някои преки и непреки придобивания на дялови участия — Приемане на ново решение, което се отнася единствено до непреките придобивания на дялови участия — Ново решение, с което не е прието наличието на оправдани правни очаквания — Допустимост при предоставяне от националните органи на неточна информация с определящ характер — Неизпълнено условие
(член 107, параграф 1 ДФЕС; член 9 и член 13, параграф 3 от Регламент № 659/1999 на Съвета)
(вж. т. 76—82)
3.
Помощи, предоставяни от държавите — Решение на Комисията, с което се установява несъвместимостта на помощ с вътрешния пазар и се разпорежда нейното възстановяване — Схема за помощи, състояща се в данъчна амортизация на финансовата репутация при придобиване на дялови участия в чуждестранни предприятия — Решение на Комисията, което обхваща както прякото, така и непрякото придобиване на дялови участия — Решение, с което се констатира наличието на оправдани правни очаквания у получателите по отношение на някои преки и непреки придобивания на дялови участия — Приемане на ново решение, което се отнася единствено до непреките придобивания на дялови участия — Ново решение, с което не е прието наличието на оправдани правни очаквания — Нарушение на принципа на правна сигурност — Нарушение на принципа на защита на оправданите правни очаквания
(член 107, параграф 1 ДФЕС)
(вж. т. 83—89)
4.
Помощи, предоставяни от държавите — Възстановяване на неправомерна помощ — Помощ, отпусната в нарушение на процедурните правила по член 108 ДФЕС — Евентуални оправдани правни очаквания на получателите — Липса на такива, освен при изключителни обстоятелства — Оправдани правни очаквания, породени от конкретни, безусловни и последователни уверения, предоставени от Комисията — Национална административна практика за прилагане на схемата за помощ, която противоречи на изявленията на Комисията — Знание у получателите за тази практика — Липса на последици
(член 107, параграф 1 и член 108, параграф 3 ДФЕС)
(вж. т. 95—119)
Диспозитив
1)
Съединява дела T‑252/15 и T‑257/15 за целите на съдебното решение.
2)
Отменя Решение (ЕС) 2015/314 на Комисията от 15 октомври 2014 година относно държавна помощ SA.35550 (13/C) (ex 13/NN) (ex 12/CP), приведена в действие от Испания — Схема за данъчна амортизация на финансовата репутация при придобиване на дялови участия в чуждестранни дружества.
3)
Осъжда Европейската комисия да заплати съдебните разноски, включително свързаните с обезпечителното производство по дело T‑252/15 R.
(
1
)	ОВ C 245, 27.7.2015 г.